tomron87/hebrew-wikipedia-sentences-corpus huggingface dataset:
קוויק-סטפ אלפא וייניל ידועה כקבוצה המתרכזת במיוחד במרוצים הקלאסיים וזכתה בהישגים רבים במרוצים אלו בשנות ה-2000. לעומת זאת, במרוצי הקטעים ובמיוחד בגרנד טורס, הישגיה פחותים באופן משמעותי.
היא אחת משתי הקבוצות הבלגיות הבכירות וקיימת יריבות בינה ובין הקבוצה השנייה, לוטו–סודאל.
במיוחד בולטת יריבות זאת במרוצים הקלאסיים החשובים במיוחד לשתי קבוצות אלו.
הקבוצה נוסדה בשנת 2003, אז נקראה קוויק-סטפ דוויטאמון, לאחר התפרקותה של קבוצת האופניים מאפי קוויק סטפ.
מאפי קוויק סטפ הייתה קבוצה איטלקית מפורסמת אשר ניצחה במרוצים רבים בסבב.
קוויק סטפ ייצבה במהירות את מעמדה בסבב, במיחד לאחר ניצחונותיו של פאולו בטיני בUCI Road World Cup, (הסבב שקדם לפרו טור) בשנים 2003 ו-2004, וניצחונו במשחקים האולימפיים באתונה.
בשנת 2005 שונה שמה לקוויק סטפ - אינרג'טיק ורוכביה ניצחו במספר רב של מרוצים: טום בונן ניצח ברונדה ון פלנדרן ובפריז–רובה ופאולו בטיני ניצח בג'ירו די לומברדיה.
שנה זו הסתיימה בהצלחות נוספות עבור הקבוצה, כאשר בונן ניצח באליפות העולם ומייקל רוג'רס ניצח במרוץ נגד השעון של אותה אליפות.
בשנת 2006 ניצח בונן שוב ברונדה, ואף לבש את החולצה הצהובה של המוביל בטור דה פראנס למשך מספר ימים.
פיליפו פוזאטו ניצח במילאנו – סן רמו ובטיני הגן על תוארו בג'ירו די לומברדיה וניצח באליפות העולם.
בשנת 2007 ניצח בונן בשני קטעים בטור דה פראנס וזכה בחולצה הירוקה.
בטיני הגן על תוארו כשניצח שוב באליפות העולם.
בשנים 2008 ו-2009 ניצח סטין דוולדר ברונדה וטום בונן ניצח בפריז - רובא.
לאחר שנתיים ללא הישגים מרשימים, שבו אומגה פרמה-קוויק סטפ וטום בונן לאור הזרקורים ב-2012, עם ניצחונות במרוצים E3 הארלבקה, פריז–רובה, רונדה ון פלנדרן וגנט–וייפלחם.
בשנים 2012 ו-2013 ניצחה הקבוצה באליפות העולם לקבוצות במרוץ הקבוצתי נגד השעון.
ב-2014 זכה מיכל קוויאטקובסקי בחולצת הקשת בענן לאחר שניצח באליפות העולם באופני כביש שנערכה בפונפרדה, ספרד, במדי נבחרת פולין, ובכך לבש את החולצה בעונת 2015.
ב-2018 הייתה לקבוצה עונה מדהימה שכללה 73 ניצחונות בקטעי מרוצים רבים, כולל ניצחונות ב-2 מונומנטים (לייז'–בסטון–לייז' עם בוב יונגלס ורונדה ון פלנדרן עם ניקי טרפסטרה).
הרוכב ז'וליאן אלאפיליפ השיג עבורה את החולצה המנוקדת (חולצת המטפס) בטור דה פראנס.
באותה העונה הצטרף לקבוצת מסקיי הספרינטר האיטלקי אליה ויוויאני, שערך הופעת בכורה מוצלחת מאוד בקבוצה והיה לאחד הרוכבים הבולטים בעולם באותה העונה, הישגיו הבולטים היו ניצחונות ב-4 קטעים והחולצה הסגולה בג'ירו ד'איטליה, 3 קטעים בוואלטה אספניה, שלושת הימים של ברוז'-דה פאנה, קלאסיקת יורו – אייס ועוד.
ויוויאני היה גם הראשון שניצח עבור הקבוצה בעונת 2019, כשניצח בקטע הראשון של טור דאון אנדר.
למרות זאת, הרוכב הבכיר ביותר של הקבוצה בעונה הזו היה ז'וליאן אלאפיליפ, שניצח בסטראדה ביאנקה, מילאנו – סן רמו, שני קטעים בטור דה פראנס ואף הוביל את המרוץ ולבש את החולצה הצהובה בקטעים 3–5 ו-8-19, סיים חמישי את המרוץ הכללי וזכה בפרס הרוכב האגרסיבי של המרוץ, כשבתום העונה באופני הזהב.
ב-2020 עזב ויוויאני את הקבוצה לטובת קופידיס הצרפתית, והקבוצה החתימה את סם בנט מבורה–הנסגרוהה כמחליפו.
קוויקסילבר הוא דמות בדיונית של גיבור-על שמופיעה בחוברות הקומיקס ביקום מארוול קומיקס.
הדמות הופיעה לראשונה בחוברת The X-Men #4 ממרץ 1964 ונוצרה בידי הכותב סטן לי והמאייר ג'ק קירבי.
קוויקסילבר הוא האלטר אגו של פייטרו מקסימוף - בנו לכאורה של מגנטו, אחיה של מכשפת השני ואחיה למחצה של פולאריס.
הדמות, שהוצגה בתור הכסף של הקומיקס, הופיעה בהמשכיות מארוול בעקביות במשך השנים והייתה חברה בקבוצות האוונג'רס ואחוות המוטאנטים.
כוח-העל של קוויקסילבר הוא מהירות על-אנושית.
בשנת 2015, מקור כוחותיו של פייטרו ואחותו השתנה מכוח מוטאנטי לתוצאה של ניסויים שעברו בידי הוד התפתחותו.
זהותה של אמם התגלתה באירועי "מארוול החדשה והשונה".
בשנת 2006, אתר IGN מיקם את קוויקסילבר במקום ה-23 ברשימת "25 חברי האקס-מן הגדולים של כל הזמנים", בציינו כי "קוויקסילבר הוא הדוגמה המובהקת לנבל אשר חזר למוטב".
דמותו של קוויקסילבר מופיעה בסדרות האנימציה אקס-מן: סדרת האנימציה, אקס-מן: הדור הבא ווולברין והאקס-מן.
פיטרס שב לגלם גרסה נוספת של פייטרו מקסימוף בסדרת הלייב אקשן "וונדה-ויז'ן", המשודרת בשירות הסטרימינג דיסני+.
קווירילָה (בגאורגית: ყვირილა) הוא נהר במערב גאורגיה, אחד מיובליו של הנהר ריוני.
קווירילה נובע ברכס רצ'ה של הקווקז הגדול ומשם הוא זורם בעמק הררי עד נקודת השפך של הנהר דזירולה במימיו; בהמשך, קווירילה זורם במישור קולכתי עד שפיכתו בנהר ריוני ממזרח.
קווירילה ניזון בעיקר ממי גשמים.
אורכו של קווירילה 140 ק"מ והוא מנקז שטח של 3,630 קמ"ר.
ספיקתו הממוצעת של הנהר ליד העיר זסטפוני (תחילת מסלולו המישורי) היא 61 מ"ק לשנייה, ואילו סמוך לשפיכתו בריוני - 90 מ"ק לשנייה.
באגן הניקוז של קווירילה נמצאים מכרות המנגן של צ'יאתורה.
על גדותיו של הנהר בנויות הערים סצ'חרה, זסטפוני וצ'יאתורה.
קווינסי קורטז מילר הוא כדורסלן אמריקאי.
מילר נולד בשיקגו שבאילינוי למשפחה אפרו-אמריקאית נוצרית.
לו 14 אחים ואחיות, שאחת מהן נהרגה בתאונת דרכים ב-2005.
מילר כיכב כבר בתיכונים והיה בין עשרת שחקני התיכון המצטיינים בארצות הברית במחזור של שנת 2011, ואף הוביל את קבוצתו בתיכון קווליטי לזכייה בתואר של אגודת האתלטיקה הלאומית של בתי הספר הנוצריים.
באותן שנים גם שיחק והצטיין במדי נבחרת ארצות הברית עד גיל 18 באליפות "פיב"א אמריקה" של 2010, בה זכתה ארצות הברית במדליית הזהב.
מילר שיחק רק שנה אחת בליגת ה-NCAA של הקולג'ים, בביילור ברס של אוניברסיטת ביילור מטקסס, במדיה העמיד ממוצעים של 10.6 נקודות ו-5 ריבאונדים בממוצע למשחק וזכה בתואר פרשמן השנה במחוז שלו, כשביילור הגיעה לרבע גמר הטורניר הארצי.
בקיץ 2012 נבחר בדראפט ה-NBA במקום ה-38 על ידי דנוור נאגטס.
ב-2013 שיחק בעיקר בליגת הפיתוח של ה-NBA וב-2014 שיחק במדי דנוור 52 משחקים ותרם 4.9 נקודות ו-2.8 ריבאונדים למשחק.
ב-2015 שיחק תקופות קצרות ב-NBA בסקרמנטו קינגס ובדטרויט פיסטונס, וכן בקבוצות מליגת הפיתוח.
באוקטובר 2015 הצטרף לקבוצה הסרבית הכוכב האדום בלגרד והפך מהר מאוד לאחד השחקנים הבולטים ביורוליג (בארבעה משחקים רצופים קלע למעלה מ-20 נקודות), והוביל את הסרבים לראשונה בהיסטוריה של המועדון לשלב ההצלבה (שמונה הגדולות) עם ממוצעים מרשימים של 14.1 נקודות (שביעי בליגה), 5.7 ריבאונדים ו-1.5 חסימות למשחק (שני בליגה).
הוא נבחר לחמישייה השנייה של העונה ביורוליג – השני בסך-הכל בתולדות הכוכב האדום שעושה זאת, אחרי בובאן מריאנוביץ'.
הוביל את הכוכב האדום לזכייה באליפות סרביה ובאליפות הליגה האדריאטית, בה סיים עם ממוצעים של 12 נקודות ו-5.8 ריבאונדים למשחק.
ביוני 2016 חתם מילר על חוזה לשנתיים במכבי תל אביב.
במהלך הקיץ נפצע במשחק כדורסל חובבים בקליפורניה.
ב-19 ביולי בבדיקת MRI התברר כי מילר סובל מקרע ברצועה הצולבת האחורית וברצועה הצדדית החיצונית בברך.
משמעות הפציעה היא שמילר ייעדר מהמגרשים לתקופה של בין 6–9 חודשים מזמן הבדיקה.
ב-5 בדצמבר חזר מילר לאימונים חלקיים עם הקבוצה ואמור לחזור בהדרגה לכושר משחק.
מילר חזר לשחק ב-1 בינואר.
בתום העונה שוחרר ממכבי בעקבות חשש לפציעות נוספות.
ב-27 ביולי 2017 חתם מילר לשנתיים בברוזה במברג הגרמנית.
ב-20 בנובמבר 2017 שוחרר מבמברג.
קווינסי אנטון פרומס (בהולנדית: Quincy Anton Promes; נולד ב-4 בינואר 1992 באמסטרדם, הולנד) הוא כדורגלן עבר הולנדי ששיחק בעמדת הקיצוני.
הוא השחקן הזר עם מרב השערים בתולדות ספרטק מוסקבה, גם מדורג במקום הראשון בתולדות ספרטק במספר שערים באליפות רוסיה.
כדורגלן השנה ברוסיה לשנת 2017, ומלך השערים באליפות רוסיה בעונת 2017/18. הוא אחד מששת המבקיעים הטובים ביותר באליפות רוסיה בהיסטוריה של הטורניר.
שיאן בקרב השחקנים מהולנד בהיסטוריה של אליפויות רוסיה במשחקים (171 שערים).
מלך השערים בתולדות אליפות רוסיה בקרב שחקנים זרים עם 86 שערים.
פרומס ערך את הופעת הבכורה שלו בליגה ההולנדית במדי טוונטה ב-11 באפריל 2012 כשנכנס כמחליף בדקה ה-81 בתיקו 2-2 נגד א.ז.
ב-31 ביולי הושאל פרומס לגו אהד איגלס מליגת המשנה לעונת 2012/13. בסוף אותה עונה פרומס היה השלישי בקבוצתו מבחינת בכמות השערים שכבש, עם 13 שערים ונחשב לכישרון הגדול ביותר של הליגה.
במבחני פלייאוף העלייה, פרומס הבקיע צמד נגד דורדרכט, שהספיק להעלות אותה לסיבוב השני במבחנים לאחר תוצאת 3–6 בסיכום.
הקבוצה הצליחה להבטיח את מקומה בליגה הבכירה בהולנד לאחר 18 שנות היעדרות.
ב-8 באוגוסט 2014 פרומס נמכר לספרטק מוסקבה הרוסית בעבור סכום המשוער ב-15 מיליון אירו.
ב-31 באוגוסט 2018 עבר לסביליה תמורת 21 מיליון אירו.
כעבור יומיים פרומס ערך את הבכור שלו בליגה הספרדית במדי סביליה, בדרבי העירוני נגד ריאל בטיס בו סביליה הפסידה 1:0.
ב-24 ביוני 2019 חתם פרומס באייאקס לחמש שנים עבור 15.7 מיליון אירו.
עם זאת ב־2021 כבר חזר לספרטק מוסקבה הרוסית.
בדצמבר 2020 פרומס נעצר בחשד לדקירת קרוב משפחתו.
בנובמבר 2021 פורסם כי פרומס צפוי להיות מואשם בניסיון רצח בן דודו.
ב-14 בפברואר 2024 פורסם שקווינסי פרומס נידון ל-6 שנות מאסר על ידי בית המשפט של אמסטרדם בגין מעורבותו בייבוא שני משלוחי סמים לנמל אנטוורפן.
בעקבות זאת, הוא נעצר על ידי משטרת דובאי, כשהיה בדרכו לרוסיה עם קבוצתו, ספרטק, לאחר סיום מחנה האימונים.
ב-12 ביוני 2025 פרומס נעצר בביתו בדובאי לבקשת הרשויות ההולנדיות להסגרתו.
לאחר מעצרו, פרומס נלקח למתקן מעצר בדובאי.
ב-20 ביוני 2025 פורסם שפרומס הוסגר מאיחוד האמירויות להולנד.
מלך השערים של ליגת העל הרוסית בכדורגל: 2017/2018
במיתולוגיה הרומית קווירינוס הוא אל קדמון מתקופת המלוכה הרומית.
היה גם כינוי של האל יאנוס.
Quiris בלטינית פירושה "חנית", ומשמעות קווירינוס הוא "המשתמש בחנית".
אפשרות נוספת לפירוש השם היא מ"קוריה", שהיה אל במדינה הרומית.
נראה שקווירינוס היה אל המלחמה בו האמינו בסאבין.
סאבין, שבט שישב על אחד משבע הגבעות של רומא.
כאשר הרומאים התיישבו באזור, הכת של קווירינוס הפכה להיות חלק מרומא ותרבותה הוטמעה במערכת האמונה הרומית.
זה קרה לפני השפעת התרבות היוונית הקלאסית.
בספרו של פלוטרכוס, חייו של רומולוס נכתב כי זמן קצר לאחר שמייסד רומא נעלם בנסיבות חשודות, אציל בשם פרוקלס יוליוס דיווח כי לרומולוס היה חזון.
ההיסטוריון אנג'לו ברליש טען כי קווירינוס ורומולוס היו במקור אותה ישות אלוהית אשר פוצלה לגיבור ולאלוהים כאשר הדת הרומית איחדה את שניהם.
האל היה מזוהה עם התבואה כוסמין, ולכן ביום שבו מסופר על פי המסורת שרומולוס מת הרומאים היו מכינים מעין טוסט כוסמין כמנחה לאלה פורנקס.
בגרסה אחרת של האגדה על רומולוס שצוטטה על ידי פלוטארכוס, הוא נהרג, ונחתך לחתיכות על ידי האצילים בני אותה תקופה.
כל אחד מהם לקח חלק מגופו וקברו באדמתם.
ברליש טוען שתבנית זו - פסטיבל של יבול עיקרי, אל, וסיפור של גיבור מרוגז שחלקי גופו קבורים באדמה - הוא דבר מוכר שקורה כאשר פיצול שכזה מתרחש במיתולוגיה של תרבות.
חשיבותו המוקדמת של קווירינוס הובילה להכללתו בשילוש הקפיטולי הראשון, יחד עם מרס (אז אל חקלאי) ויופיטר.
עם הזמן, הוא הפך להיות פחות משמעותי, עד שלבסוף נעדר מן המשולש (הוא ומרס הוחלף על ידי יונו ומינרווה).
וארו מזכיר את ה"קפיטוליום וטוס", אתר פולחן קדום בקווירינאל, המוקדש ליופיטר, יונו ומינרווה, שביניהם מארטיאל עושה הבחנה בין "צדק ישן" לבין "חדש".
בסופו של דבר, הרומאים החלו להעדיף כתות אישיות ומיסטיות על מערכת האמונות הרשמית של המדינה, ולכן נשמטה האמונה בקווירינוס.
באמנות רומית קדומה, הוא הוצג כאדם מזוקן עם בגדים דתיים וצבאיים.
עם זאת, הוא כמעט מעולם לא קיבל תיאור פיזי בתרבות הרומית.
הוא היה קשור לעיתים עם צמח ההדס.
הפסטיבל הנקרא על שמו "קווירינליה" התקיים ב-17 בפברואר.
אפילו מאות שנים לאחר נפילת האימפריה הרומית, גבעת קווירינאלה ברומא, שנקראה במקור על ידי רומולוס, עדיין הייתה קשורה לאל הקדמון - היא נבחרה כבית המלוכה לאחר כיבוש רומא על ידי בית סבויה ולאחר מכן הפך למקום מגוריהם של נשיאי הרפובליקה האיטלקית.
קווינקנה (שם מדעי: Quinkana) הוא סוג של זוחל גדול ממשפחת התניניים אשר חי ביבשת אוסטרליה בסוף תקופת האוליגוקן עד לסוף הפליסטוקן והוא נכחד לפני כ-40,000 שנה.
זוחל זה נקרא ב-1981 על שם המפלצת האבוריג'ינית "Quinkans".
התגלו ארבעה מינים שלו, בקווינסלנד ובטריטוריה הצפונית.
בעוד כמה מהמינים בסוג הגיעו לאורך 3 מטרים, חלק מהמינים שחיו בפליוקן הגיעו לאורך 7 מטרים אצל המין Quinkana babarra, דבר ההופך תנין זה לזוחל הגדול ביותר באוסטרליה לאחר לטאת המגלניה הענקית.
הוא היה טורף-על בביצות ובאגמים בהם חי.
הוא היה בעל רגליים ארוכות בעלות טפרים שהתאימו לריצה יבשתית והיה בעל שיניים מחודדות שעזרו לו לקרוע את טרפו.
הקווינקנה ניזון מדגים, עופות, זוחלים אחרים וממיני יונקים אוסטרלים גדולים כמו וומבטי ענק וקנגוריים גדולים.
קוויר בעיר היא סדרת טלוויזיה בריטית משנת 1999 המתעדת את חייהם של שלושה הומואים החיים בגיי וילג' של מנצ'סטר סביב רחוב קנאל.
בתחילה שודרו שמונה פרקים, ולאחר מכן שודרה עונת המשך בת שני פרקים, בשנת 2000. הסדרה נכתבה על ידי ראסל דייוויס והופקה על ידי Red Production Company עבור ערוץ 4.
הסדרה שודרה בישראל ב-yes הטלוויזיה בלוויין ב-2001.
לאור הצלחת הסדרה, בשנת 2000 רשת Showtime יצרה לה גרסה אמריקאית - "הכי גאים שיש" - שזכתה אף היא להצלחה.
בשנת 2022 נוצר עיבוד אמריקאי נוסף לסדרה באותו השם עבור Peacock.
כותרת התוכנית באה מביטוי דיאלקט מכמה אזורים בצפון אנגליה, "there's nowt so queer as folk", כלומר "אין דבר מוזר כמו אנשים"; שזה משחק מילים על המילה הנרדפת באנגלית מודרנית של "קוויר", כלומר הומוסקסואל.
התסריט החל במקור את החיים עם הכותרת Queer as Fuck, אך Queer as Folk נחשב מתאים יותר.
הדמויות הראשיות הן סטיוארט אלן ג'ונס (איידן גילן), שהוא פעיל מאוד מבחינה מינית, ובהצלחה.
לחברו הוותיק וינס טיילר (קרייג קלי), שהתאהב בסטיוארט, יש פחות מזל בנוגע לגברים.
נתן מלוני בן ה-15 (צ'ארלי האנם) הוא חדש בסצנה הגאה אך לא חסר ביטחון עצמי.
סטיוארט, מנהל פרסום, בעל כוח מהותי, מסוגל לכופף כל דבר לרצונו.
המאפיין העיקרי של סטיוארט הוא שהוא עושה כל מה שהוא רוצה, מתי שהוא רוצה, איך שהוא רוצה.
הוא מפוצץ מכונית השייכת לאימו האנטגוניסטית של חברו אלכסנדר (בעונה השנייה).
הוא מזמין את הקולגה של וינס, שהתאהבה בווינס שבארון, למסיבת יום ההולדת שלו ואז הציג את החבר (בן הזוג) של וינס.
כאשר הציע נסיעת מבחן של ג'יפ על ידי מוכר מכוניות שמעיר הערות הומופוביות, סטיוארט נוהג במכונית היישר דרך החלון הגדול של סוכנות הרכב.
בעונה השנייה הטון נעשה קצת יותר רציני, כאשר כל אחת מהדמויות הראשיות נאלצה לעשות בחירות קשות בנוגע לעתידן.
נושא שחוזר על עצמו לאורך כל הסדרה הוא הפאנדום של וינס מ"דוקטור הו", עם סצנות שונות מהסדרה הקלאסית שמושמעת (במקרה אחד מצב מביך עם בחור שוינס מביא הביתה).
זהו קטע קטן ועם זאת משמעותי לסדרה, שכן שש שנים לאחר מכן ראסל טי דייוויס החיה את דוקטור הו.
באותה תקופה, התגובות לסדרה היו מעורבות מצד פרשנים הומואים ביחס לציור הדמויות.
התוכנית זכתה לביקורת מצד העיתונות הגאה על כך שלא התייחסה לסוגיית מגפת האיידס.
בעיתונות ובתקשורת הרחבה, פרשן בדיילי מייל קרא לצנזורה.
20 שנה אחרי שהסדרה שודרה לראשונה, לעומת זאת, "קוויר בעיר" זכתה לרוב לשבחים.
ארבעת הפרקים הראשונים היו בחסות Beck's Brewery, אך החברה ביטלה את חסותם באמצע העונה.
בעקבות תגובת הנגד מצד הקהילה הגאה, Beck's הציעה לתת חסות לעונה השנייה, בקשה שנדחתה על ידי המפיקים.
בשנת 2010 דירג הגרדיאן את "קוויר בעיר" במקום ה-13 ברשימת "50 הדרמות הטובות ביותר בטלוויזיה בכל הזמנים".
גילן היה מועמד בקטגוריית השחקן הטוב ביותר בטקס פרסי הטלוויזיה באפט"א לשנת 1999 על תפקידו בסדרה, והסדרה הייתה מועמדת בקטגוריית סדרת הדרמה הטובה ביותר בטקס פרסי Royal Television Society לשנת 1999.
שיר הנושא לסדרה נוצר על ידי מוראי גולד.
אלבום פסקול יצא לאור על ידי Almighty Records עבור העונה המקורית וכולל רצועות של OT Quartet, Ultra Naté ובלונדי.
אלבום לעונה השנייה יצא על ידי ערוץ 4.
עם השלכות קטלניות.44צ'ארלס מקדוגלראסל טי דייוויס16 במרץ 1999סטיוארט ו-וינס הולכים להלווייתו של פיל, שם הם נפגשים עם חברים רבים, ביניהם רואה החשבון שלו קמרון רוברטס, ומתמודדים עם צערה של אמו.55The Dateשרה הארדינגראסל טי דייוויס23 במרץ 1999סטיוארט מכיר כמה חברים חדשים.
התנהגותו של ניית'ן מכעיסה את הייזל ומייאשת את ג'ניס.66Meet the Parentsשרה הארדינגראסל טי דייוויס30 במרץ 1999סטיוארט ומארי מבקרים את הוריהם, ו-וינס מפגיש את קמרון עם אמו.
מספר הפרק(בסדרה)מספר הפרק(בעונה)שם הפרקבימויתסריטתאריך שידור מקורי 91מנהאג' הודהראסל טי דייוויס15 בפברואר 2000אהבתו של וינס לסטיוארט נותרה נכזבת, אך התסיסה המינית ביניהם הופכת לבלתי נשלטת.
סטיוארט נאלץ לצאת מהארון מול הוריו, כאשר הוא נסחט.
בינתיים, ניית'ן חוגג את חזרתו מלונדון.102מנהאג' הודהראסל טי דייוויס22 בפברואר 2000כאשר הוריו של אלכסנדר מתגרים בו, כעסו של סטיוארט מעמיד אותו בצד הלא נכון של החוק.
וינס מועמד לקידום בעבודה, בעוד אחד ממוריו של ניית'ן נראה מצדד בבריונים שלו.
סדרת ספין אוף בשם Misfits (בלי קשר לסדרה בעלת אותו שם שהופקה על ידי E4) הוזמנה בתחילה על ידי ערוץ 4. הסדרה עקבה אחר דמויותיהם של הייזל, אלכסנדר, דונה (שנעדרה מהסדרה השנייה בגלל התחייבויות תזמון) וברנרד מהסדרה המקורית, תוך הצגת דמויות חדשות.
אף על פי שדייוויס פיתח תסריטי טיוטה לארבעה פרקים וקווי עלילה ל-22 נוספים, הסדרה בוטלה לפני שהיא יצאה לטרום-הפקה.
כתוצאה מהחלטת ערוץ 4, דייוויס פרש מהעסקה שהייתה נראית כסדרה של Queer as Folk בסיפורים קצרים שיפורסמו באתר הגוף המשדר, ונשבע שלא לעבוד שוב עם ערוץ 4, אלא אם יש לו רעיון שעובד רק בערוץ ההוא.
עם זאת, 15 שנים מאוחר יותר בשנת 2015, דייוויס חזר לערוץ 4 עם סדרת הדרמה "מלפפון", אנתולוגיית הדרמה "בננה" (שהופקה על ידי E4) וסדרות דוקומנטריות, דוגמת Tofu (בשירות ה-4oD).
לדניז בלאק הייתה הופעת קמע כרוח הרפאים של הייזל טיילר בפרק השישי של הסדרה "מלפפון".
משיקולי הצלחת הסדרה, ערוץ הכבלים האמריקאי Showtime וערוץ הכבלים הקנדי Showcase יצרו בשנת 2000 גרסה אמריקאית של Queer As Folk (בעברית נקראת "הכי גאים שיש").
עלילתה מתרחשת בפיטסבורג, פנסילבניה למרות שצולמה בטורונטו, אונטריו.
בשנת 2022 נוצר עיבוד אמריקאי נוסף לסדרה באותו השם, המתרחש בניו אורלינס.
קוויסקלוס (שם מדעי: Quiscalus; פירוש השם הלטיני: "אם כל הארצות" - האיטי, שם התגלה העוף) הוא סוג של ציפורי שיר ממשפחת הפזאיים המצויים בטבע באמריקה הצפונית, המרכזית וגם בצפון אמריקה הדרומית.
כיום מכילים בסוג זה 6 מינים נוסף על מין נכחד ממקסיקו.
רבים מהם נפוצים לאורך ארצות הברית, שם הם מכונים בטעות "זרזירים".
עופות אלה דומים במראהו לעורביים או לזרזיריים, אך הם קרובים יותר לפזאי.
רובם כהים, שחורים עד חומים ולעיתים בגווני חום-אדמדם עם מקור נוקשה מחודד ועיניים גדולות צהובות.
הם בעלי זנב ארוך כשל נחליאלי והם מזמרים.
אורכם 20 עד 40 סנטימטרים, כשהזכרים גדולים מהנקבות ומשקלם הממוצע 49–239 גרם.
עופות אלה הם אוכלי כל שלעיתים נחשבים למזיקים ומטרידים, הפוגעים ביבולים חקלאיים והם אינם מפחדים מהאדם.
כמה מהחוקרים רואים בכמה תת-מינים של הסוג מינים עצמאיים.
(י.ז) קווינקו בע"מ, המוכרת בשם קווינקו היא חברה ציבורית ישראלית, שמניותיה נסחרות בבורסה לניירות ערך בתל אביב, ועוסקת במלונאות והפעלת בתי קזינו באירופה.
החברה הוקמה בשנת 1992 בשם אוקי-דוק השקעות בע"מ.
בינואר 1993 פרסמה החברה תשקיף, על פיו נרשמו מניות החברה למסחר בבורסה לניירות ערך בתל אביב.
במאי 1998 הפך יגאל זילכה לבעל השליטה בחברה 90% מהונה המונפק של החברה.
בנובמבר 1998 שינתה החברה את שמה לשמה הנוכחי (י.ז) קווינקו בע"מ.
זילכה החל את דרכו העסקית כמארגן (גנקטיר) קבוצות של מהמרים ישראלים לנסיעות לבתי קזינו בארצות הברית באלנטיק סיטי, לאס-וגאס והאיים הקריביים.
ב-1995 קבוצת משקיעים ישראלים זכתה בזיכיון להפעלת קזינו לוטראקי ביוון.
ב-1999 קיבלה קווינקו זיכיון לקזינו גם באי רודוס.
ב-2006 רכשה קווינקו קזינו ומסעדה הממוקמים בבוקרשט, מידי זילכה ושותפו איש העסקים פרדי רובינסון, פעילות בה החזיקו באופן פרטי.
במרץ 2007 רכשה קווינקו את החברה הציבורית "שחר המילניום" מידי פרדי רובינסון.
"שחר המילניום" הייתה שופתה בבעלות בעסקי הקזינו באמצעות חברת הבת "רסידו פיתוח תיירות ונופש".
ביוני 2007 הודיע על הנפקת חברת הבת "רסידו פיתוח תיירות ונופש" ששמה שומה ל-QLI (Queenco Leisure International) בבורסה לניירות ערך בלונדון.
ביולי הושלמה ההנפקה שגייסה החברה 111 מיליון אירו לפי שווי של 505 מיליון אירו.
בעקבות המשבר הכלכלי העולמי בשנת 2008 ואחריו המשבר הכלכלי ביווןת קרסו הכנסות בתי הקזינו של החברה והיא החלה לצבור הפסדים.
בנוסף החל סכסוך בין החברה לשותפים בהחזקה העיקרית שלה -קזינו לוטראקי.
עם זאת בסוף 2010 החלה בהקמת מיזם משותף שכלול מלון, קזינו ועסקי תיירות משלימים בקמבודיה.
החברה החזיקה ב-40% ממניות חברת "Club Hotel Loutraky S.A" שהייתה בעלת זיכיון להפעלת קזינו בעיירת הנופש לוטראקי השוכנת על חוף מפרץ קורינתוס ביוון.
בתחילת דרכה הוחזקה החברה בידי שתי קבוצות: חברת "קלאב הוטל אילת בע"מ" שהייתה בבעלות אנשי העסקים משה בובליל וניסן חקשורי, ו"רסידו פיבי בע"מ", חברה פרטית שהבעלות בה נחלקה בין החברות הבורסאיות "קווינקו" ו"מילומור" (שהייתה בשליטת איש העסקים פרדי רובינסון).
בפברואר 1995 קיבלה החברה את הזיכיון לאחר תשלום של 4.5 מיליון דולר בדמי רישיון, הצגת הון עצמי של 10 מיליון דולר ותשלום של 7 מיליון דולר לעיריית לוטראקי.
המיזם התחייב ליצור 1,050 מקומות עבודה עבור תושבי האזור (310 במהלך הבניה ו-740 לצורך הפעלת הקזינו ובית המלון).
על פי תנאי הרישיון עיריית לוטראקי הייתה שותפה במיזם כאשר חלקה הולך וגדל במשך השנים כך שבסוף תקופת הזיכיון (לאחר 50 שנה) הוא יעבור לבעלותה.
איש העסקים פרדי רובינסון שהיה קבלן בנייה מנוסה ניהל את פרויקט הבנייה של הקזינו שהושלם תוך כ-7 חודשים.
הקזינו נפתח לציבור בספטמבר 1995 והפך מיד לסיפור הצלחה.
במבנה, שהוא בשטח כולל של 6,000 מ"ר, מופעלות 600 מכונות משחק ו-70 שולחנות למשחקי רולטה, בלאק ג'ק ועוד.
מספר המבקרים בקזינו הגיע תוך זמן קצר לכמיליון בשנה.
החל מהשנה השלישית להפעלתו החל לייצר רווח נקי של כ-25 מיליון דולר בשנה, לאחר תשלום מס מחזור בסך 33% לעיריית לוטראקי וממשלת יוון.
דמי הכניסה לקזינו גם הועברו במלואם לממשלת יוון.
בפברואר 2000, נמכרו 20% ממניות הקזינו לבנק פיראוס תמורת 162 מיליון דולר, ששיקף שווי של 810 מיליון דולר לקזינו.
בתחילת שנות ה-2000 זכה הקזינו להצלחה רבה, נפתח לצידו גם בית מלון מרכז כנסים, וההכנסות השנתית שלו הגיעו לכ-400 מיליון אירו.
בין השנים 2002 עד 2004 הרוויח הקזינו כחצי מיליארד שקל.
אולם בין בעלי המניות פרצו סיכוכים שפגעו בתפקודו, ובעקבות המשבר הכלכלי ביוון בשנת 2009 קרסו ההכנסות של הקזינו והוא החל לפעול בהפסד.
בשנת 2016 חתמה קווינקו על הסכם למכירת הקזינו תמורת 8 מיליון יורו, אולם עסקה זו לא יצא לפעול.
באוגוסט 2020 הודיעה קווינקו על מכירתו תמורת 2.5 מיליון יורו בלבד.
קווינקו מחזיקה בכ-91% ממניות חברת "Casino Rodos S.A" שקיבלה ביוני 1996 רישיון להפעלת קזינו במלון השושנים השייך למדינת יוון וממוקם באי רודוס.
החבר שוכרת את בית המלון מעיריית רודוס בהסכם שכירות עד לשנת 2026. הקזינו החל לפעול בספטמבר 1999.
בדצמבר 2005 זכתה חברת בת של קווינקו במרכז לרכישת רישיון להפעלת קזינו בבלעדיות לתקופה של 10 שנים בבלגרד, סרביה.
בשותפות עם חברת קזינו אוסטריה של איש העסקים היהודי-אוסטרי מרטין שלאף.
תמורת הרישיון שילמה 18 מיליון אירו.
ביוני 2007 נפתח החלק הראשון של הקזינו בבלגרד.
בפברואר 2008 הושלמה הקמתו של הקזינו בו פועלים 25 שולחנות ו-220 מכונות משחק.
קזינו פאלאס בוקרשט נרכש על ידי קווינקו באפריל 2007. זהו קזינו שפועל בבוקרשט שברומניה החל משנת 1995. ב-2012 מכרה את החזקתה בקזינו פאלאס.
קווינקו גם החזיקה ברישיון להקמת קזינו בעיר קונסטנצה ברומניה שבוטל.
בעלי השליטה בחברה הם יריב לרנר ויגאל זילכה.
קְוִויקִי היא סדרת טלוויזיה קומית מסוג סיטקום, אשר שודרה בערוץ 2 וביפ בשנת 2007. הסדרה עוסקת בזוג שותפים בתל אביב, רוני (נועה פניני) ויאיר (אמיר דוליצקי), ומגוללת את מערכת היחסים החברית ביניהם, בזמן שהם מחפשים בני זוג וקריירה.
פניני ודוליצקי גם כתבו את העלילה לצד זאב קלאתי.
"קוויקי" הייתה סדרת הרשת הראשונה בישראל וכן סדרת הרשת הראשונה שהפכה לסדרת טלוויזיה.
הסדרה החלה את דרכה כפרויקט לימודי, אחר כך כסדרת רשת, לבסוף בוצע פיילוט חדשני שכלל הצבעות ברשת ולאחר מכן הוחלט על הפקת עונה.
בשנת 2012 עלתה העונה השנייה.
מקור המילה קוויקי הוא באנגלית.
Quick פירושו "מהר" ובסלנג Quickie פירושו יחסי מין חפוזים.
מחד, כסדרת רשת, לא הייתה לקוויקי צנזורה, והיא אכן היה עסקה במין באופן שערורייתי ותוך שבירת טאבואים.
המשמעות השנייה מתייחסת דווקא למשך הצפייה.
לקוויקי היו פרקים קצרים במיוחד, לכל היותר שתי דקות, מה שהופך את הצפייה בה ל"חפוזה".
צמד השחקנים נועה פניני ואמיר דוליצקי הכירו בבית הספר למשחק של סמינר הקיבוצים.
אחרי מספר אודישנים משותפים, וכן בעקבות הצלחה גדולה של מערכון שהעלו בבית הספר, השניים קיבלו את ההזדמנות הראשונה שלהם.
בשנת 2003 הם הקימו סדרה אינטרנטית בת שתי דקות לפרק.
הייתה זו סדרת האינטרנט הראשונה בישראל ובין הראשונות בעולם.
קוויקי עלתה ברשת באתר "קטע קטע", המתמחה בשיווק ויראלי ובתוכן לאינטרנט ולסלולר, והפכה להצלחה.
הסדרה שמתרכזת בחייהם של זוג שותפים הייתה בין השאר תוצאה של כורח כלכלי, מאחר שצולמה בדירתו של המפיק גיל לביא, שהייתה גם המשרד הראשון של "קטע קטע".
מרבית המשתתפים בסדרה, כלל ברמת ההפקה, התנדבו לכך, או שזכו לשכר בסיסי מאוד.
לבסוף הסדרה נמכרה לאינטרנט זהב.
החל מאפריל 2004 היא שודרה פעם בשבוע באתר "תביא חיוך" של אינטרנט זהב ובאתר MSN.
כמה ימים לפני כן, אינטרנט זהב התחיל קמפיין לקידום הסדרה מבית אידיאולוג'יק בעלות של רבע מיליון שקל.
הסדרה זכתה לאהדת הגולשים והקונספט שלה זכה להצלחה ניכרת וחלוצית בימיו הראשונים של האינטרנט.
שתי עונות הופקו מהסדרה האינטרנטית, עם למעלה מ-20 פרקים בני שתי דקות כל אחד.
בממוצע, כרבע מיליון גולשים צפו בכל פרק, והמערכונים הללו הפכו למעין קאלט.
לאור הצלחתה הוזמנה גם עונה שנייה, ובשלב זה תכניה נמכרו לאורנג' וסלקום כתוכן סלולרי.
ניסיונותיהם לתרגם את הלהיט האינטרנטי לשידורים טלוויזיוניים לעומת זאת, עברו תלאות רבות.
תחילה HOT רכשו לשידור את הקטעים שעלו ברשת.
שם, נעשה שימוש בקטעים כמעברונים.
אחר כך חברת "נורמה הפקות" הציעה להפיק סיטקום מלא עם הצמד.
השניים כתבו במשך שנתיים 12 פרקים, יחד עם זאב (זאביק) קלאתי, שותפו של דוליצקי.
כשסיימו, החלו לנהל משא ומתן עם קשת.
שם בתחילה רצו את הסדרה, ואישרו לצלם שלושה פרקים מתוכה, אך לבסוף חזרו בהם.
בדצמבר 2004 הסדרה עוררה מהומה כאשר פניני ודוליצקי התארחו בתוכנית "כל לילה עם אסף הראל" ליד חבר הכנסת החרדי שלמה בניזרי מש"ס, וניהלו שיחה שבחוגים חרדיים נחשבה ל"שיחת זימה".
בשנת 2005 הפסידה הזכיינית טלעד את זכויותיה בשידורים בערוץ 2 לזכייניות קשת ורשת.
אז, לקשת היו ארבעה ימי שידור רצופים, מה שהפך את לוח השידורים של הזכיינית לארוך מאי פעם.
לפיכך, היא נאלצה לבצע מספר ניסויים טלוויזיוניים בשידור חי, ואף עלו לשידור פורמטים שלא זכו לשביעות רצונם של האחראים.
בקשת לא היו בטוחים האם הפורמט של קוויקי מתאים להם.
אחרי שכבר הפיקו שלושה פרקים הם ירדו מן הרעיון.
לבסוף קשת חשבו על פתרון יצירתי שלא ניסו בעבר.
הם שידרו את שלושת פרקי הפיילוט המצולמים והותירו לצופים להחליט אם הם אוהבים אותו או לא.
הפיילוט, שנקרא "נעשה קוויקי או לא?" שודר בקשת, ואז נפתח אזור באתר הבית של הזכיינית.
באתר יכלו הצופים להשפיע החלטתה של קשת בנוגע לסיטקום.
הצופים חוו את דעתם על הסדרה באתר האינטרנט, והפקת פרקים נוספים לסדרה הייתה תלויה בתוצאות הפיילוט.
צוות התוכנית גייס ידוענים שונים כדי לשכנע את הצופים להשאיר את התוכנית באוויר.
אף על פי שהסדרה שודרה בשעה מאוחרת וללא פרומואים, היא זכתה ל-12% רייטינג ולהצלחה גורפת בהצבעה האינטרנטית.
בזכות כך בקשת החליטו לאשר את התוכנית והעונה הופקה במלואה.
בכך, הפכה קוויקי לסדרת הרשת הישראלית הראשונה שזכתה להגיע לטלוויזיה.
הסדרה נפתחת כשרוני, סטודנטית לצילום, נפרדת מבן זוגה עידו.
בניגוד לרצונה הוא מותיר אצלה אגרטל עתיק שקיבל כירושה משפחתית ואשר שרד את התלאות במחנה הריכוז ברגן-בלזן.
אחרי הפרידה הרועשת, רוני יורדת לבר של אריה אשר נמצא בסמיכות לביתה, ומספרת לו את שאירע.
היא מתלבטת מה לעשות עם האגרטל ומסבירה שמפאת חשיבותו הסנטימנטלית, היא לא יכולה לזרוק אותו.
רוני מחפשת שותפה אך בוררת את המועמדות בקפידה.
למרות הסינון, היא מציעה למועמדות העוברות והשבות את האגרטל.
בתהליך הסינון יושבת עמה סיוון, נערה מתבגרת ומרדנית שגרה שבשכנות לרוני.
בינתיים יאיר, טיפוס שקט, מסודר וכנוע, מחפש דירה ובטעות מגיע לכתובת של רוני.
רוני מסבירה לו שהוא לא יכול להיות השותף שלה מאחר שהיא מחפשת אך ורק שותפה נשית.
במקביל, סיוון פורצת לדירה בסערה לאחר ריב בביתה.
סיוון, אשר רוצה שרוני תחזור לעידו, תוקפת את יאיר אשר לבסוף עוזב את הדירה, לא לפני שהוא משאיר את מספר הטלפון שלו לרוני, למקרה שתתחרט.
רוני מציעה גם לו את האגרטל, וכשהוא מסרב, היא מבקשת ממנו לזרוק אותה במקום רחוק.
בסופו של דבר רוני מתקשרת אל יאיר ומזמינה אותו לביתה.
היא מסכימה שהם יהיו שותפים, אך מבהירה לו בתקיפות שבינו לבינה לא תתפתח שום צורה של מערכת יחסים רומנטית.
יאיר בתגובה אומר לה שאינו נמשך אליה בכלל, אך מספר לה שראה דירה אחרת והוא מעוניין בה.
לאחר מכן רוני יורדת לבר של אריה, וכשהיא חוזרת לביתה היא מגלה שעידו הכין לה ארוחה רומנטית והוא רוצה לחזור אליה.
לפתע מצלצל יאיר בפעמון ומודיע שבדירה השנייה כבר סגרו עם שותף אחר.
לאחר מכן נכנסת לדירה גם סיוון ומחבקת את עידו.
בזמן השיחה ביניהם מצלצל בדלת אריה, אשר נכנס עם האגרטל של עידו אותה מצא ברחוב.
עידו זועם שרוני זרקה את האגרטל, ובלהט הוויכוח מכנה אותה "בת זונה!".
האירוע מסעיר את אריה, אשר מבריח את עידו.
לבסוף יאיר עובר לגור בדירתה של רוני ואריה לוקח את האגרטל ומשתמש בה ככלי לטיפים אצלו בבר.
העונה נפתחת בשיחה של רוני ויאיר בבר של אריה.
על הבר יושבת אלונה, בחורה עמה אריה יוצא לסירוגין במשך שמונה שנים.
יאיר אומר לרוני שהוא לא מתחיל עם נשים כיוון שממילא אף אחת לא רוצה לצאת איתו.
הוא מדגים לה ומציע לבחורות רנדומליות לצאת איתו ואכן כולן מסרבות.
לפתע מודיעה לו עדי, המלצרית של אריה, שהיא תצא איתו.
לאחר מכן אריה ניגש אל רוני ויאיר בחגיגיות ומודיע להם שהוא הולך להביא עם אלונה ילד.
למחרת, לרוני נודע כי המורה הראשית שלה לצילום, פאני לובין, הזמינה אותה לשיחה לפני ועדת הדחה.
רוני מגיעה לבית המורה ובשיחה חמורת סבר היא מודיעה לה שהיא ממליצה להדיח אותה.
במקביל, עדי ויאיר יוצאים לארוחה במסעדה, שם הם לא מספיקים להתווכח.
מאז הוא נמנע מלהגיע לבר כשהיא נמצאת.
בבוקר, רוני המצוברחת מסרבת לצאת ללימודים בעקבות השיחה עם מורתה.
לבסוף יאיר משכנע אותה, היא מקבלת שיחת טלפון מחברתה ללימודים ומגלה שהמורה חטפה שבץ והיא בקומה.
היא מגיעה לבית החולים ומנסה לברר איפה נמצאת המחברת עם ההמלצה להדיח אותה, ומגלה שהיא אצל אמה המבוגרת של המורה.
כדי להיכנס לביתה, רוני שולחת את סיוון להתחזות לתלמידה המתרימה עבור ילדים חולי אסתמה.
בזמן שסיוון מעסיקה את האם המבוגרת, רוני גונבת את המחברת, אך לא מספיקה לצאת והאם סוגרת את הדלת כשרוני מאחורי כורסת האם המבוגרת.
בינתיים בבר, אריה מקבל שיחת טלפון מאלונה שמודיעה לו כי היא מבייצת, ועל כן הוא הולך אליה ומפקיד את הבר בידי יאיר.
יאיר, שבטוח שנשים אוהבות לצאת עם ברמנים, מגלה שהוא צדק.
אחת הנשים היושבות על הבר משוחחת איתו בחושניות.
אף על פי כן, כשעדי מגיעה למשמרת המצב משתבש.
השניים מתחילים לריב ובסופו של דבר יאיר צועק על הבחורה היושבת על הבר, והיא עוזבת בכעס.
בשיא הריב, יאיר מנשק את עדי, אך מיד לאחר מכן השניים ממשיכים להתווכח.
באמצעות זוג או פרט מוחלט שיאיר יעזוב.
הוא מגיע לבית עם המורה של רוני, מחופש לפקיד מטעם משרד הביטחון.
הוא מודיע לה ברוסית כי יש מלחמה ועליה לרדת למקלט, וכך מציל את רוני.
בפרק שלאחר מכן, רוני מכירה את ניר, שמוגדר כמאהב הטוב ביותר שהיה לה.
בכל פעם שהם מקיימים יחסי מין, רוני מרוב התרגשות מצהירה שהיא אוהבת אותו אף על פי שאין כך הדבר.
למעשה, בדיוק כמו ניר היא מעוניינת ביחסי מין מזדמנים ותו לא.
למרות זאת, הצהרות אלה מלחיצות אותו, אך היא מרגיעה אותו.
אל הדירה מגיע אביו של יאיר, אשר מבקש מרוני לקנות עבורו סמים קלים.
יאיר נפגע שאביו מעדיף לבקש זאת מרוני.
בסופו של דבר יאיר הוא ילך עם אביו כי ניר הגיע אל רוני.
השניים קונים מסוחר הסמים, ומעשנים בסלון יחד עם רוני וניר.
רוני, מעורפלת מהג'וינט, אומרת לניר שהיא כל כך אוהבת אותו, מה שמבריח אותו שוב.
בפרק השלישי רוני משכנעת את יאיר להסיר את השיער שעל כתפיו.
אף על פי שיאיר חושש שהדבר יפגע בגבריותו, השניים הולכים יחד למכון להסרת שיער בלייזר ויאיר עובר את הטיפול הראשון.
המטפלת מציעה לרוני לעבור טיפול למילוי קמטים.
רוני מתנגדת ואומרת שאין לה קמטים, אך יאיר והמטפלת מראים להשכן.
לטענת המטפלת זהו אחד מנזקי העישון ולאור זאת מחליטה רוני להיגמל מעישון.
בצאתם מהמכון, הם פוגשים את איילת, חברה של רוני מהלימודים.
הם אומרים לה שרוני באה לטיפול, והיא בתגובה אומרת שהיא נרתעת מגברים אשר מסירים שיער.
יאיר ואיילת מתקרבים ומחליטים לצאת לדייט.
בבית, יאיר מגלה שהטוש איתו סימנו על גופו במכון, אינו נמחק.
משום כך, הוא דוחה את פגישותיו עם איילת עד שלבסוף מחליט לבוא אליה מבלי להוריד חולצה.
בינתיים רוני חווה קשיי גמילה ומפתחת הפרעת אכילת יתר, דיכאון ו"קריז", עד שאריה שופך על פניה מים קרים.
בדייט, יאיר ואיילת מתנשקים והיא מכינה להם אמבטיה זוגית.
יאיר במהירות ממלא אותה בקצף איתו הוא מכסה את כתפיו.
באמבטיה הרומנטית, איילת פולטת נפיחה, מה שגורם ליאיר לעזוב בטענה שזה לא נשי.
הוא מספר את שאירע לרוני, אשר מגיבה באפתיות מוחלטת.
עקב זאת יאיר משכנע את רוני לחזור לעשן.
היא שואפת סיגריה והחַיּוּת חוזרת אליה מיד.
בכל פרק דמות משנית אשר משתלבת בעלילה שוברת את הקיר הרביעי ופונה אל הצופים במונולוג אישי.
לרוב המונולוגים הללו מסתיימים בסתירה קומית.
למשל סוחר הסמים אשר מצהיר שהוא לא נוגע בסמים מתוך אחריות, אך מיד לאחר מכר מתאר כמה הוא אוהב לשתות וודקה ואז לעלות על האופנוע שלו ללא קסדה ולנסוע במהירות של 220 קמ"ש.
בפרק אחר, מרסל שהולך לסדנה לניהול כעסים מתאר איך הוא כובש את כעסיו.
הוא מתאר איך כשאדם אשר צפצף לו ברמזור באובססיביות, הוא ספר עד עשר, ורק לאחר מכר יצא אליו, הכה אותו נמרצות, תפס אותו בחולצתו וצעק "למה?!
למה אתה לא שולטים בכעסים שלך?!".
דמויותשחקניםתיאוררונינועה פניניסטודנטית לצילום וקופאית בצוותא, רווקה פרועה ופתוחה, לא מעוניינת בקשר רציני ומחליפה גברים במהירות.
שותפה של יאיר.יאיראמיר דוליצקיטיפוס שקט, חנון במידת מה, מחפש נואשות אהבה, אך אין לו שום הצלחה עם נשים.
שותף של רוני.אריהדביר בנדקברמן, הבר שלו, "Arie's", נמצא בקרבת ביתם של רוני ויאיר.סיווןאלה ארמוני/מאי פלברגמתבגרת מרדנית שגרה בשכנות לרוני ויאיר, שוהה רבות בביתם ומתערבת בחייהם.אבנראבי פניניאבא של יאיר, מתחבב על רוני אך מרבה להביך את יאיר.מיקימיכל פורסהבוסית של יאיר.
בחורה קשוחה, "ביצ'ית", ונוטה לדבר במשפטים קצרים.דניאל ברונפמןתמרליאת הר לבמחפשת דירה אך רוני דוחה אותה.ניבמיקי לאוןפרילנסר.
הוזמן על ידי מיקי, הבוסית של יאיר, לתקופה קצרה.איריס פןליר כץעידויונתן עוזיאלבן זוגה של רוני, נפרדים בסצנה הראשונה של הפרק הראשון.מיכה אוזין סליאןנהג מונית.
נושא מונולוג על כך שבסדרות קומיות צוחקים על נהגי מוניות.ענת אייזיקנירירון ברובינסקימאהב של רוני, מתואר כמוצלח במיוחד בחדר המיטות.אלי גלפריןליצן רפואי.ניבניב רזעדיאביטל אברג'ילמלצרית בבר של אריה, יצאה עם יאיר אך הם התקוטטו ללא הפסקה.איילתרוני דואניסטודנטית לצילום, לומדת יחד עם רוני.
יוצאת עם יאיר לדייט אשר משתבש.מרסלחיים זנאתיכועס על אריה ולאחר שעבר סדנה לניהול כעסים והוא נותן לאריה את הדג שלו.
כמו מרסל, גם הדג אלים במיוחד.אלונהאודליה מורה-מטלוןבת הזוג של אריה במערכת יחסים פתוחה.
גרם לה, לטענתה, להפרעות אכילה כשהייתה בי"א
אף על פי שהסדרה שודרה בשעה מאוחרת והכילה לא מעט גסויות היא זכתה להצלחה רבה, אם כי היא התקבלה בביקורות מעורבות.
המבקר ירון פריד מ"הארץ" כתב: "קשה שלא להתאהב בנועה פניני [...] קשה שלא להעריך את הגישה הבריאה והמשוחררת לסקס [...] ואי אפשר שלא להתבדר מטריק המונולוגים-בהפתעה של דמויות משנה".
לעומת זאת, פיני אסקל, העורך האחראי על ערוץ התרבות של וואלה!, אמנם החמיא לכישרון הכתיבה והמשחק של פניני ודוליצקי, אולם טען ש"הניסיון של השניים לאפיין דמויות לא מספיק טוב, ומסתיים ברמה שטחית ולא מעניינת".
בשנת 2008 הצמד רוני ויאיר זכו בתואר "צמד השנה" בתחרות אנשי השנה של ערוץ ביפ.
אריה הברמן (דביר בנדק) היה מועמד בקטגוריית "דמות המשנה".
בשנת 2009 יוצרי הסדרה אף היו מועמדים לפרס האקדמיה הישראלית לטלוויזיה במספר קטגוריות.
הסדרה הייתה מועמדת בקטגוריית "הסדרה הקומית", אמיר דוליצקי הועמד בקטגוריית "שחקן בסדרה קומית", נועה פניני הועמדה בקטגוריית "שחקנית בסדרה קומית", השניים היו מועמדים יחד בקטגוריית "תסריט בסדרה קומית" וזאב קלאתי בקטגוריית "בימוי בסדרה קומית".
קוויר הוא מגזין לייף סטייל להט"בי רוסי, שמנוהל על ידי המרכז הגאה "ביחד".
המגזין הוא פרויקט ללא מטרות רווח שנועד לספק לחברה הרוסית מידע נכון ומגוון על הומוסקסואליות, להגביר את הסובלנות הציבורית כלפי הומוסקסואלים, וכמו כן לתמוך ולאחד את הקהילה הגאה ברוסיה.
המגזין נועד גם להעלות קבלה עצמית בקהילה הגאה ברוסיה.
שמו של המגזין (Квир) נובע מהמילה האנגלית "queer".
הגיליון הראשון של המגזין פורסם בספטמבר 2003. נכון ל-2009, המגזין הוציא 33,000 גליונות בשנה.
בספטמבר 2004 ובספטמבר 2006, המגזין נכנס לחמשת "[ה]מגזינים לגברים" הנמכרים ביותר במוסקבה על פי דירוג SIRPP - איגוד המו"לים והמפיצים של מוצרי הדפוס ברוסיה.
הפרסום הפיזי נפסק בדצמבר 2012 לאחר פרסום המהדורה ה-113. כיום, המגזין פועל בפורמט דיגיטלי, ומשמש כמגזין מקוון.
בנוסף למגזין, ב-2005 הקומה הוצאת הספרים "קוויר" עם הספר "69. הומואים רוסים, לסביות, ביסקסואלים וטרנססקסואלים" .
מאז פתיחת בית ההוצאה לאור, יצאו יותר מ-30 אוספי פרוזה ושירה שנכתבו על ידי סופרים מרחבי העולם.
בית הוצאה לאור מפרסם מיני אנתולוגיות "פרוזה גיי רוסית" ו-"פרוזה לסבית" מדי שנה.
כיום, "קוויר" הוא הפרויקט הוותיק ביותר של להט"בים ברוסיה.
קוויק סופר אונליין בע"מ היא חברה ציבורית ישראלית העוסקת במכירה מקוונת של מזון, טואלטיקה ומוצרי ניקוי.
החברה נוסדה ב-17 ביוני 2017 בשם "ברינג ברינג סולושנס בע"מ", והחל מדצמבר 2018 פעלה תחת המותג Quik.
מייסדי החברה הם אלון זמיר, שי בז'רנו, חניאל אלמקייס, יוסף גבאי, אברהם יעקב ואופיר שטיינברג.
בספטמבר 2017 הצטרפה "החברה המרכזית לייצור משקאות קלים" כמשקיעה בחברה, בנובמבר 2018 הצטרפה "סופר פארם" כמשקיעה בחברה, ובמאי 2019 הצטרפה "יוניון השקעות ופיתוח" כמשקיעה בחברה.
באפריל 2021 החזיקו שלוש חברות אלה כ-46% מהבעלות בחברה.
בפברואר 2021 שונה שם החברה לשמה הנוכחי, קוויק סופר אונליין בע"מ.
במרץ 2021 החלו ניירות הערך של החברה להיסחר בבורסה לניירות ערך בתל אביב, בהנפקה שבה גייסה החברה 88 מיליון ש"ח לפי שווי של 300 מיליון ש"ח לפני הכסף.
במהלך תשעת החודשים שלאחר ההנפקה ירד שווי השוק של החברה לכרבע משוויה לאחר ההנפקה, ובשנה העוקבת ירד עוד לכדי פחות משישית.
החברה עסקה במכירה מקוונת (ללא חנויות פיזיות) של מזון, טואלטיקה ומוצרי ניקוי.
החברה מתחרה ברשתות השיווק (כגון שופרסל ומגה קמעונאות, המקיימות מכירות דרך האינטרנט בנוסף למכירות בסניפים הפיזיים.
החברה אינה מחזיקה מלאי, ומכירותיה מבוססות על שיתוף פעולה עם מרכולים בינוניים וגדולים, בעיקר במרכזי הערים.
בהתאם לכתובתו, כל לקוח משויך למרכול הקרוב אליו, ומסוגל להזמין את המוצרים הנמכרים במרכול זה.
בנוסף לאספקת המזון לבית הלקוח מתאפשר איסוף של המזון הארוז בחלק מהמרכולים שאתם עובדת החברה.
לפי דוחותיה לבורסה, החברה הייתה הפסדית בכל שנות פעילותה, ובתקופת הקורונה, שבה שגשג מגזר הקמעונאות, הפסדיה היו עמוקים אף יותר.
באוגוסט 2023 רכשה אלקטרה מוצרי צריכה את מלוא פעילות המכירה המקוונת של החברה (לאחר שקודם לכן החזיקה ב-51% מהבעלות בפעילות זו).
קווירבייטינג היא טכניקת שיווק בתעשיית הבידור שבה יוצרים רומזים, אבל לא ממש מתארים, רומנטיקה חד-מינית או ייצוג להט"בי אחר.
היוצרים עושים זאת כדי למשוך קהל קווירי או תומך להט"ב עם הצעה של מערכות יחסים או דמויות שמושכות אותם, ובו בזמן מנסים להימנע מהרחקת צרכנים אחרים.
קווירבייטינג נצפתה בסיפורת פופולרית, כגון סרטים וסדרות טלוויזיה, אבל גם אצל ידוענים, שמחליפים מדי פעם את זהותם.
המונח עלה וזכה לפופולריות דרך דיונים בקהילות פאנדום באינטרנט מאז תחילת שנות ה-2010.
למרות קיומו של הקווירבייטינג, מעריצים מבקשים לייצג להט"בים בצורה טובה יותר בתקשורת.
מעריצים קווירים הגיבו בדאגה ובכעס לקווירבייטנג וטוענים כי הטכניקה היא תכסיס שיווקי בלבד, כלי משחק ליצירתיים, סימן של "עצבנות", או אפילו סחורה.
מעריצים לעגו, למשל, לדמויות קוויריות המשמשות כדמויות רקע ולא כדמויות כשלעצמן.
לדוגמה, Glee, סדרה שבה יש הרבה דמויות קוויריות קבועות, ספגה ביקורת על ידי מעריצים על כך שהציגה "סטריאוטיפים שטחיים על קווירים עבור אפקט דרמטי".
יש הרואים בקווירבייטינג "דרך לזרוק לנו עצם כשבדרך כלל לא היה לנו כלום, להכיר בכך שאנחנו שם בקהל כשהמעצמות היו מעדיפות להתעלם מאיתנו".
אמט סקאוט, מהמגזין The Next, כתב כי "הקווירבייטינג עובד על הקהל שלו מאחר שהוא מציע את ההצעה שלאנשים קווירים יש מקום חיוני בסיפורים האלה, שהם עשויים אפילו להיות הדמויות המכוננות, הגיבורים.
ההצעה - אבל לא המציאות." רוז ברידג'ס, מהמגזין AutoStraddle, אמרה כי קווירבייטינג היא דרך שמקבלת "מספיק [ייצוג] כדי לעניין אותנו, אבל לא מספיק כדי לספק אותנו ולגרום לנו לקבל ייצוג אמיתי".
מספר מבקרים אמנותיים הצביעו על הדמיון שלו, ואולי בלבול בקרב הקהלים, עם סאבטקסט.
סאבטקסט נהיה פופולרי במיינסטרים, במיוחד בקולנוע, במהלך שנות ה-30 של המאה ה-20, בשל קוד הייז שהגביל את מה שניתן להציג על המסך.
השימוש בסאבטקסט היה תכסיס ספרותי לספר מגוון סיפורים מאז.
עם זאת, אותם מבקרים טוענים כי ייצוג להט"ב אינו צריך עוד להיות בצל התקשורת.
במקום להוסיף ערך אמנותי, מעריצים קווירים רואים בטקטיקה הזו כמנציחה הדרה חברתית ללהט"בים.
לדברי חוקרי תקשורת, העלייה הנתפסת בקווירבייטינג משקפת שינוי לעבר תפיסה חיובית יותר של יחסים קווירים בחברות מודרניות - ולכן, במובן מסוים, התקדמות חברתית.
עם זאת, אותו שינוי חברתי גם הגביר את הציפיות של מעריצים קווירים לגבי האיכות והאותנטיות של הייצוג הקווירי - הם דורשים לא סתם ייצוג בכלל, אלא "תיאורים מכבדים ומשמעותיים" של מערכות היחסים שלהם.
לכן, לפי חוקר התקשורת אווה נג, המיניות המעורפלת שהקרינו ידוענים מהמאה ה-20, כגון דייוויד בואי, אלטון ג'ון ומדונה לא נבחנה באותה מידה כמו זו של ממשיכי דרכם.
עסקים ותאגידים שונים, כמו סטארבקס, בן אנד ג'ריס וטיילנול הציגו אנשים קווירים ומשפחות קוויריות בפרסומות, ועזרו לנרמל ולהגביר את המודעות סביב הקהילה הגאה.
על אף שמודעות רבה יותר לאנשים קווירים היא תופעת לוואי חיובית של קווירבייטינג, תיאורים אופייניים של הקהילה הגאה בפרסומות כוללים, בדרך כלל, אנשים/זוגות לבנים הומוגניים ממעמד הביניים.
וינסנט בלורגי , המוכר בשם הבמה קווינסקי (Kavinsky), הוא מוזיקאי, מפיק, די ג'יי ושחקן צרפתי.
סגנון ההפקה שלו מזכיר את פסקולי האלקטרופופ של סרטי קולנוע משנות ה-80. קווינסקי טוען שהוא שואב השראה מאלפי סרטים שצפה בהם כנער צעיר ושהוא בחר מפסקוליהם את המרכיבים הטובים ביותר ואיחד אותם לקונספט אחד.
קווינסקי הושווה לאמני האוס צרפתיים דומים רבים, כמו ג'אסטיס, דיינג'ר ודאפט פאנק.
הוא זכה להכרה גדולה יותר במיינסטרים לאחר ששירו "Nightcall" הופיע בסרט "דרייב" משנת 2011. אלבום הבכורה שלו, "OutRun", יצא בשנת 2013.
לאחר שנים רבות כשחקן, הקריירה המוזיקלית של קווינסקי החלה בשנת 2005 לאחר שקיבל השראה מחבריו הקרובים ג'קסון פורז'ו וקוונטין דופיו.
בתקופה זו הפיק קווינסקי את הסינגל הראשון שלו, "Testarossa Autodrive", בהשראת דגם טסטרוסה של פרארי (שוינסנט נוהג בו בחיים האמיתיים).
קווינסקי הציג את הסינגל לקוונטין, שבתורו הגיש אותו לחברת תקליטים שהייתה לו גישה אליה בגלל קריירת הצילומים שלו, וקווינסקי חתם בחברת התקליטים.
קווינסקי הוציא שלושה מיני-אלבומים בלייבל.
ב-2007 הופיע קווינסקי לצד דאפט פאנק, The Rapture, ג'אסטיס וסבסטיאן.
הסינגל של קווינסקי "Nightcall" הופיע בקרדיטים הפותחים של הסרט "דרייב", והפך ללהיט גדול זמן קצר לאחר מכן.
בדצמבר 2012 הוציא את המיני-אלבום "ProtoVision" וב-25 בפברואר 2013 הוציא את אלבום הבכורה שלו, "OutRun".
בנובמבר 2021 חזר מהפסקה בת שבע שנים עם הסינגל המוביל "Renegade" מתוך אלבום האולפן השני שלו, Reborn".<ref"></ref> השיר הופק על ידי גספאר אוֹז'ה וויקטור לה מאסנה.
קווינסי וילסון הוא אתלט אמריקאי, שיאן העולם לנוער עד גיל 18 ובעל התוצאה השנייה בטיבה בארצות הברית בעולם (2024) בריצת 400 מטר.
הוא זכה עם ארצות הברית במדליית זהב בריצת שליחים 4x400 מטר באולימפיאדת פריז (2024), והיה האתלט האמריקאי הצעיר ביותר בהיסטוריה שהשתתף במשחקים האולימפיים.
שיאן עולם לנוער עד גיל 18
במבחנים האמריקאים לאולימפיאדת פריז (2024) שנערכו ביוג'ין, אורגון ב-23 ביוני אותה שנה הוא סיים במקום שישי בריצת 400 מטר בתוצאה של 44.94 שניות ונכלל במשלחת האמריקאית לאולימפיאדת פריז (2024) בריצת שליחים 4x400 מטר ובכך היה לאתלט האמריקאי הצעיר ביותר בהיסטוריה שהשתתף במשחקים האולימפיים.
בשלב המוקדמות הוא קבע שיא עולם חדש לנוער עד גיל 18 בתוצאה של 44.66 שניות, שיפור שליא בן 5 השנים של ג'סטין רוביסון מארצות הברית (44.84 שניות) ועלה שני לשלב חצי הגמר שבו שיפר שוב את שיאו העולמי והעמידו על 44.59 שניות.
כחודש לאחר מכן, בתחרות שנערכה בגיינסוויל, פלורידה ב-19 ביולי אותה שנה הוא שיפר שוב את שיאו העולמי והעמידו על 44.20 שניות, התוצאה השנייה בטיבה בארצות הברית והחמישית בעולם לשנת 2024.
במשחקים האולימפיים זכה עם נבחרת ארצות הברית במדליית זהב בריצת שליחים 4x400 מטר לאחר שנטל חלק ברביעייה שהתחרתה בשלב המוקדמות.
קוויר הוא סרט דרמה רומנטית תקופתית משנת 2024, שבוים על ידי לוקה גואדנינו ונכתב על ידי ג'סטין קוריצקס.
הסרט מבוסס על נובלה משנת 1985 מאת ויליאם ס.
בורוז, ועוסק בחיי גולה אמריקאי במקסיקו סיטי של שנות ה-50, שמתאהב בגבר צעיר ממנו.
הסרט מציג את דניאל קרייג בתפקיד הראשי, לצדו של דרו סטארקי, ג'ייסון שוורצמן, הנרי זאגה ולזלי מנוויל.
הסרט הוקרן לראשונה בפסטיבל הסרטים של ונציה ה-81 ב-3 בספטמבר 2024, שם השתתף בתחרות לפרס אריה הזהב.
הוא יצא בהפצה מוגבלת בארצות הברית ב-27 בנובמבר 2024 על ידי A24, והופץ באופן נרחב ב-13 בדצמבר.
הסרט זכה לביקורות חיוביות, ודניאל קרייג זכה לשבחים על הופעתו, ואף זכה בפרס השחקן הטוב ביותר מטעם מועצת הביקורת הלאומית של ארצות הברית.
וויליאם לי (דניאל קרייג), גולה אמריקאי, חי במקסיקו סיטי של שנות ה-50, כשהוא מעביר את ימיו בברים ומתמכר לפעילויות מיניות עם גברים צעירים.
ערב אחד הוא מבחין באיוג'ין אלרטון (דרו סטארקי), חייל אמריקאי צעיר, ומתאהב בו.
לי מנסה לזכות באהבתו של אלרטון על ידי רדיפתו בין ברים שונים בעיר.
השניים מפתחים מערכת יחסים, אך אלרטון שומר על מרחק רגשי ומצהיר שאינו רואה עצמו "קוויר" באותו אופן כמו לי.
לי מזמין את אלרטון להצטרף אליו למסע לאמריקה הדרומית בחיפוש אחר איוואסקה, צמח המספק לכאורה יכולות טלפתיות.
אלרטון מהסס אך לבסוף נענה.
המסע חושף את המורכבויות של מערכת היחסים, את הספקות של אלרטון, ואת מאבקו של לי במשיכתו ובתחושת הדחייה שהוא חווה.
במהלך המסע, ההתמכרות לסמים של לי גורמת לו לחלות בדיזנטריה.
אלרטון ממשיך לשמור על מרחק, מה שמוביל לתחושות תסכול הולכות וגוברות אצל לי.
כשהם מגיעים לקיטו, פוגשים השניים את ד"ר קוטר ובעלה (לזלי מנוויל וליסנדרו אלונסו).
קוטר יוצרת עבורם איוואסקה המבוססת על יאגה שמצאה ביער, והשניים חווים הזיות עזות המשנות את תפיסותיהם.
במהלך ההזיות, הם מתקשרים טלפתית ונמסים זה לתוך זה.
אלרטון אומר ללי: "אני לא קוויר.
ביום למחרת, אלרטון מבקש לעזוב, ולי, שאינו מסוגל להתנגד, עוקב אחריו.
שנתיים מאוחר יותר, לי חוזר למקסיקו סיטי ושומע שאלרטון יצא למסע נוסף לדרום אמריקה.
באותו לילה, לי חולם על אלרטון, והשניים משחקים "וויליאם טל", מה שמוביל לירי מדומיין.
לבסוף, לי מתעורר בחדרו, ומדמיין את עצמו גוסס לצדו של אלרטון הצעיר.
הסיום מעורר תחושה של אובדן, געגוע, ושאלות על טבע האהבה והזהות.
וויליאם לי (דניאל קרייג) – דמות בדיונית המבוססת על ויליאם ס.
גבר בבר צ'ימו (עומאר אפולו)
לוקה גואדנינו חלם לעבד את הנובלה של בורוז מאז שקרא אותה בגיל 17. באפריל 2022, במהלך צילומי סרטו "מתחרים", הציע גואדנינו את הפרויקט לתסריטאי ג'סטין קוריצקס, שהסכים לעבוד עליו בהתלהבות.
הספר פורסם כבלתי גמור, ולכן גואדנינו וקוריצקס עבדו עם מומחה לבורוז על מנת ליצור סיום המתאים לרוח המקור.
גואדנינו תיאר את הסרט כפרויקט אישי ביותר, המתמקד ברגשות ובקשרים אנושיים.
בדצמבר 2022, דניאל קרייג הצטרף לפרויקט לאחר שקיבל את התסריט מסוכנו של גואדנינו.
קרייג השתתף גם בבחירת דרו סטארקי לתפקיד אלרטון, לאחר שצפה בקלטת האודישן שלו והמליץ עליו.
תהליך הליהוק כלל בחינת מאות מועמדים, מה שהבטיח את התאמת השחקנים לדמויות המורכבות.
שלב הצילומים החל ברומא, איטליה, באפריל 2023, ונמשך עד יוני 2023. חלק מהסצנות האחרונות צולמו בקיטו, אקוודור.
המעצב ג'ונתן אנדרסון יצר את התלבושות, בשיתוף פעולה נוסף עם גואדנינו לאחר "מתחרים".
הצילומים בוצעו תוך דגש על יצירת אווירה אותנטית המשקפת את התקופה והתרבות.
את הפסקול הלחינו טרנט רזנור ואטיקוס רוס, בשיתוף פעולה שלישי עם גואדנינו.
שיר בספרדית בשם "Te Maldigo", שבוצע על ידי עומאר אפולו, שוחרר כסינגל ראשון מתוך הפסקול.
אלבום הפסקול שוחרר ב-6 בדצמבר 2024, וכלל שירים המבוססים על טקסטים מתוך יומניו של בורוז.
המוזיקה מספקת עומק נוסף לעלילה, ומשלימה את החוויה הוויזואלית והרגשית.
"קוויר" הוקרן לראשונה בפסטיבל ונציה ה-81 וזכה למחיאות כפיים ממושכות.
באוגוסט 2024 נרכשו זכויות ההפצה בארצות הברית על ידי A24, שהפיצה את הסרט בהפצה מוגבלת בנובמבר, ולאחר מכן בהפצה רחבה בדצמבר.
הסרט נאסר להקרנה בטורקיה, מה שהוביל לביטול פסטיבל מקומי שבו היה אמור להיות מוקרן.
הסרט הוקרן גם בפסטיבלים נוספים וזכה לחשיפה רחבה ברחבי העולם.
הסרט זכה לביקורות חיוביות בדרך כלל, עם שבחים על הופעתו של דניאל קרייג, שתוארה כ"מצחיקה, פתוחה ונדיבה".
באתר Rotten Tomatoes זכה הסרט לציון של 77%, וב-Metacritic קיבל ציון משוקלל של 72 מתוך 100. מבקרים רבים ציינו את האסתטיקה הוויזואלית המיוחדת של הסרט ואת האופן שבו הוא מתמודד עם נושאים של זהות ומיניות.
הסרט תואר כמעורר מחשבה, מרגש, ומציב אתגרים בפני הצופים.
פרסתאריךקטגוריהעבורתוצאהמקורפרס האקדמיה האירופית לקולנוע7 בדצמבר 2024השחקן האירופאי הטוב ביותרדניאל קרייגפרס גלובוס הזהב5 בינואר 2025השחקן הטוב ביותר - סרט דרמהפרס סטלייט26 בינואר 2025השחקן הטוב ביותר בסרט קולנוע - דרמה פרס איגוד מבקרי הקולנוע האמריקאי7 בפברואר 2025השחקן הטוב ביותרפרס האקדמיה האוסטרלית לאמנויות הקולנוע והטלוויזיה7 בפברואר 2025השחקן הטוב ביותר
הקְווֹמִינְטַנג (בסינית: 中國國民黨, פין-יין: Zhōngguó Guómíndăng, המפלגה הלאומית הסינית) היא מפלגה הפועלת ברפובליקה הסינית של טאיוואן.
המפלגה הוקמה זמן קצר לאחר סיומה של מהפכת שינהאי, מהפכה שהדיחה את שושלת צ'ינג הקיסרית מהשלטון בסין.
לאחר נפילת השלטון הקיסרי לחמה המפלגה באדוני מלחמה, בתומכי הקיסר, ובאנשי המפלגה הקומוניסטית הסינית על שימור השלטון במדינה ואופייה העתידי.
כשליטה בפועל של סין, נלחמה על קיומה של סין לאחר הפלישה היפנית והפסד בירת סין 1937, ובהמשך, במה שהתגלגל להיות מלחמת העולם השנייה ובמאבק לשיקום סין תוך כדי מלחמת אזרחים.
המפלגה הפסידה במלחמתה כנגד הקומוניסטים וב-1949 נסוגה לאי טאיוואן שם הקימה את הרפובליקה הסינית, שבה שלטה כמפלגה יחידה עד סוף שנות השבעים.
מבחירה מנהיגותית העבירה המפלגה את המדינה הסמכותנית, בה השליטה כארבעים שנים "טרור לבן", למערכת רב מפלגתית ובהמשך לדמוקרטיה.
לאחר פתיחת המערכת הפוליטית בטאיוואן למפלגות נוספות המשיכה המפלגה להחזיק בשלטון עד לבחירות לנשיאות שהתקיימו בשנת 2000, אז הפסידה המפלגה את מקומה בשלטון למפלגה הדמוקרטית.
בבחירות 2008 חזרה המפלגה לשמש מפלגת השלטון בטאיוואן, ומאז 2016 היא מפלגת אופוזיציה.
השקפותיה של המפלגה כיום ממקמות אותה במרכז-ימין מן הבחינה הכלכלית.
ביחסי החוץ היא דוגלת בקו פייסני כלפי סין העממית ומתנגדת להכרזת עצמאות רשמית של טאיוואן.
דגלה של מפלגת הקוומינטנג, אשר עוצב כבר ב-1895, כולל את הכוכב בעל 12 הקרניים, המסמל את 12 שעות היממה הסינית המסורתית שמייצגות את רוח הקדמה.
הקוומינטנג נוסדה ב-25 באוגוסט 1912 במחוז גואנגדונג בסין, על ידי סונג צ'יאו ג'ן וסון יאט-סן כהמשך של הברית המהפכנית אשר איגדה תחתיה מספר קבוצות מהפכניות לכדי מפלגה סוציאל-דמוקרטית.
עם ההכרזה על הקמת הרפובליקה הסינית ב-1912 זכתה המפלגה לרוב בקרב חברי הוועדה המכוננת של הרפובליקה, אולם ימי שלטונה לא האריכו ימים ועם עלייתו של יואן שה-קאי לשלטון הרפובליקה ב-1913, הוא פיזר את המפלגה, הגלה את סון ליפן והורה על התנקשות בחייו של סונג.
סון הקים מחדש את הקוומינטנג תחת מעטה חשאיות בזמן גלותו ביפן וב-1918 חזר לסין כדי לייסד מחדש את משטר הרפובליקה.
ב-1923 הסכים הקוומינטנג לקבלת עזרה במלחמתו מצד ברית המועצות, לאחר שפניותיו לעזרה ממעצמות המערב הושבו בשלילה.
נציגיה של ברית המועצות שנשלחו לסין על מנת לייעץ לקוומינטנג היו אלה שהביאו לבסוף לאיחודה של המפלגה עם המפלגה הקומוניסטית לטובת מלחמתן המשותפת בשאריות השלטון הקיסרי.
בקונגרס המפלגה הראשון, שנערך בשנת 1924 ואשר כלל גם נציגים של המפלגה הקומוניסטית, קיבלה על עצמה המפלגה את הפילוסופיה הפוליטית של סון שנקראה שלושת העקרונות של העם – לאומיות, דמוקרטיה ורווחת העם.
מלחמת העולם השנייה ומלחמת האזרחים
במאבק השליטה במפלגה, לאחר מותו של סון יאט-סן, זכה בבכורה סגנו וגיסו צ'יאנג קאי שק, אשר כצעד ראשון שיגר מסע כיבוש אל עבר בייפנג (שהיום נקראת בייג'ינג) ותומכי הקיסר שבסביבותיה, ובעיקר איילי מלחמה אופורטוניסטיים שחלקו את סין לאזורי שליטה.
בדרכו צפונה עצר צבא הקוומינטנג בשאנגחאי.
עימותים בין כוחותיו של צ'יאנג לבין אנשי המפלגה הקומוניסטית בעיר החלו למעשה את מה שיתפתח בעתיד להיות מלחמת האזרחים הסינית.
כוחות הקוומינטנג המשיכו בדרכם לבייג'ינג והשלימו את כיבושה בשנת 1928, שנה בה החלה המפלגה לראשונה בתולדותיה לקבל הכרה בינלאומית נרחבת כמייצגת של העם הסיני.
לאחר כיבוש בייג'ינג החלה במדינה תקופה של פטרונות פוליטית מצד הקוומינטנג, שמשלה במדינה תוך הדרכת העם לגבי אופי ודרך החיים תחת משטר דמוקרטי לכאורה.
המסע הגדול צפונה והתקיפות על כוחות הקומוניסטים ודחיקתם מבסיסיהם בדרום המדינה מערבה, להרים, היה המשך של איחוד סין תחת דגל המפלגה.
כוחות הקוומינטנג המשיכו להכות בכוחות הקומוניסטים ולהדוף אותם מבסיסיהם.
פתיחת הדרך להמלטות הקומוניסטים מערבה וצפונה, איפשרה לקוומינטנג לכבוש עוד ועוד שטחי השפעה בליבה של סין.
מצב הלחימה נגד הקומוניסטים לא פסק גם במרבית מהלכה של מלחמת סין–יפן השנייה, מלחמה שבחלק ממהלכה אולצו לשתף פעולה הקומוניסטים והלאומנים כנגד פלישת היפנים למדינה.
היו אלה המרשל הצעיר (ג'אנג צ'ואליאנג) שניסה לאלץ את צ'יאנג קאי-שק לשתף פעולה עם הקומוניסטים בתקרית שיאן, והיו אלה האמריקאים שתמכו בקוומינטנג בתנאי שיישתפו פעולה עם הקומוניסטים.
לאחר כניעת היפנים בעקבות ההתקפה הגרעינית האמריקאית על יפן, התחדשה מלחמת האזרחים בסין בהיקף מלא.
בהוראת צ'יאנג קאי-שק, נסוגו כוחות הקוומינטנג לערים הגדולות על מנת להגן על התעשייה ועל המערכת הפיננסית במדינה, כשהם מפקירים בכך את אזורי הכפר והספר לשליטתם המלאה של הקומוניסטים.
לקראת סוף שנת 1949 שלטו הקומוניסטים ברוב שטחה של סין היבשתית, והדפו את הקוומינטנג, יחד עם כ-2 מיליון פליטים, לבסיסם החדש בטאיוואן.
כבר ב-1947, לאחר מהומות 228 (שהחלו בפברואר 28), הכיל הקוומינטנג טרור לבן על אנשי טאיוואן, שחלקם שבטיים, חלקם האקה וחלקם מהגרים וותיקים ממחוז פוג'יין הסמוך, ושכחלק מהאימפריה היפנית לחמו גם נגד סין.
בשנת 1950 נקבע במקום מושבה החדש של הרפובליקה בטאיוואן חוקי חירום כל צעד לעברם של "שלושת עקרונות העם" (ובכללם שאיפה למִינצ'וּ'אֵן, המקבילה הסינית לדמוקרטיה) עד לכיבושה החוזר של סין היבשתית.